We strzoda, 18 września na wieczōr, na ślōnskij wersyji Wikipedyje pokozało sie hasło numer 10000. Jublieuszowe hasło ôpowiado ô brytyjskim DJ-u i producyńcie muzycznym Jonasie Blue.
Dalszŏ tajla artykułu niżyj
Niy je to po prowdzie liczba tako, jak we angelskij wersyji (5,9 mln haseł) abo chocioż polskij (1,3 mln), ale przeca ślōnsko godka niy mo takij siyły. Przi dziesiyńciu tysiōncach haseł ślōnsko Wikipedyjo je na 144. placu na 304 jynzyki, co w nich je pisano internetowo yncyklopedyjo.
Wikipedyjo, to miyndzynorodowo internetowo yncyklopedyjo, co jōm kożdy może edytować. Jeji miano wziōnło sie ze złōnczynio hawajskigo słowa „wiki” (wartki) i „yncyklopedyjo”. Powstała we 2001 roku i zaroz zrobiyła sie popularno.
Piyrszy roz prośba ô umożliwiynie Ślōnzokōm pisanio swojij włosnyj Wiki była przedstawiōno już we 2006, ale wtynczos Fundacyjo Wikimedia, co kōmandyruje Wikipedyjōm, niy przijōnła wniosku skuli braku kodu ISO jynzyka. We 2007 ślōnsko godka dostała kod „szl”, tōż drugo prośba była posłano do Fundacyje. Wniosek bōł przijynty, tōz we 2008 roku ślōnsko wersyjo była ôtwarto.
Wiynszujymy naszyj Wikipedyji nastympnych 10 tysiyncy artykułōw, a potym nastympnych, aż do milijōna!
''', jedna z edycji językowych Wikipedii, ma już 10 000 artykułów. Kamieniem milowym projektu okazało się hasło dotyczące Jonasa Blue, brytyjskiego DJ-a i producenta muzycznego.'''

Wikipedia, czyli internetowa encyklopedia działająca według zasad otwartej treści, została założona 15 stycznia 2001. Jej śląska odmiana językowa powstała natomiast siedem lat później, bo 26 maja 2008. Od tego czasu przewinęło się przez nią ponad 16 tys. zarejestrowanych użytkowników, którzy wykonali łącznie prawie 240 tys. edycji.